আলী (আ.) তার সঙ্গী-সাথীদের নিয়ে ইয়েমেন থেকে মক্কার দিকে রওনা হন। তিনি এত দ্রুত ইয়েমেন থেকে মক্কার দিকে ছুটে আসেন যে, রাসূল (সা.) মক্কায় প্রবেশের আগেই তিনি রাসূলের হজ্ব কাফেলায় যোগ দিতে সক্ষম হন। আলী (আ.)-কে দেখে রাসূল খুশি হন এবং জিজ্ঞেস করেন-আলী, তুমি কী নিয়তে ইহরাম বেঁধেছ? আলী (আ.) জবাবে বললেন, যেহেতু আমি জানতাম না আপনি কী নিয়ত করেছেন, সে কারণে ইহরাম বাধার সময় বলেছি, হে আল্লাহ, আপনার রাসূল যে নিয়তে ইহরাম বেধেছেন, আমিও ওই একই নিয়ত করছি। রাসূল (সা.) বললেন, 'আল্লাহু আকবার। প্রিয় আলী, তুমি হজ্ব পালন ও কুরবানি করার ক্ষেত্রে আমার অংশীদার।' এটি ছিলো রাসূলের সর্বশেষ হজ্ব।